তিনি আরো জানান, র‌্যাবের ওয়েবসাইটটিতে উল্যেখ আছে যে, “গোপন সংবাদের ভিত্তিতে র‌্যাব-২, ঢাকার একটি অভিযান দল গত ২৫ ফেব্রুয়ারি ২০১২ তারিখে মোহাম্মদপুর থানাধীন শ্যামলী শাহী মসজিদ এলাকায় অভিযান পরিচালনা করে। অভিযানকালে শ্যামলী শাহী মসজিদের সামনে থেকে হিজবুত তাহরীর এর এক সক্রিয় সদস্য মোঃ শাহাজাহান আলী, পিতা-তালতলা, থানা ও জেলা চুয়াডাঙ্গা’কে ৫০টি লিফলেট ও একটি মোবাইল সেটসহ গ্রেফতার করা হয়”। এই খবরটি দেখে তিনি নিশ্চিত হন যে, আলিফ র‌্যাব হেফাজতেই আছে। কেননা র‌্যাব সদস্যরা বিভ্রান্তি সৃষ্টি করার জন্য ছেলের নামের জায়গায় তাঁর নাম এবং পিতার নামের জায়গায় গ্রামের নাম লিখেছে। তিনি আরও বলেন, পড়াশুনার পাশাপাশি আলিফ এলিফ্যান্ট রোডে অবস্থিত মোবাইল ফোন কোম্পানী এয়ারটেলের কাস্টমার সার্ভিসে চাকুরী করে তাঁর পরিবারকে সহায়তা করতো।